મુખ્યમંત્રી વિજય રૂપાણીએ તેમના વિવિધ મંત્રીઓને ખાતા ફાળવણી કરી દીધી છે. તેમને જે રીતે ખાતા ફાળવણી કરી છે તે જોતા સ્પષ્ટ લાગે છે કે તમામ મોટા ખાતા તેમણે પોતાના તાબામાં રાખ્યા છે. જે સ્પષ્ટ બતાવે છે કે આવનારા સમયમાં વિજય રૂપાણી કોઇ પણ રીતની ચૂક ન થાય તેની ખાસ ખાતરી રાખી રહ્યા છે. આ જ કારણ હતું કે મુખ્યમંત્રી બન્યા પહેલા વિજય રૂપાણીએ સરદાર પટેલથી લઇને બાબા સાહેબ આંબેડકરને તમામને મનથી યાદ કરીને પુષ્પાજંલિ અર્પી હતી. કારણ કે આવનારા સમયમાં તેમને આ તમામ મોટા નેતાઓના આશીર્વાદની તાતી જરૂર છે.